प्रधानमंत्री नरेंद्र मोदी ने विश्वभारती के छात्रों से किया ये आग्रह
पीएम नरेंद्र मोदी ने विश्व भारती के छात्रों से कहा कि विश्व भारती के छात्र छात्राएं पौष मेले में आने वाले कलाकारों से संपर्क करें और उनके उत्पादों के बारे में जानकारी इकट्ठा करें और इन गरीब कलाकारों की कलाकृतियां ऑनलाइन कैसे बिक सकती हैं, इसपर काम करें।
नई दिल्ली. पीएम नरेंद्र मोदी ने गुरुवार को रवींद्रनाथ टैगोर द्वारा स्थापित विश्वविद्यालय विश्वभारती के शताब्दी समारोह के अवसर पर विश्वविद्यालय के छात्रों को संबोधित किया। इस दौरान पीएम नरेंद्र मोदी ने विश्व भारती के छात्रों से कहा कि विश्व भारती के छात्र छात्राएं पौष मेले में आने वाले कलाकारों से संपर्क करें और उनके उत्पादों के बारे में जानकारी इकट्ठा करें और इन गरीब कलाकारों की कलाकृतियां ऑनलाइन कैसे बिक सकती हैं, इसपर काम करें। भविष्य में भी स्थानीय कलाकार अपने उत्पाद विश्व बाजार तक ले जा सके, इसके लिए भी उन्हें सिखाईए, इस तरह के अनेक प्रयासों से ही देश आत्मनिर्भर बनेगा और गुरुदेव के सपनों को पूरा कर पाएंगे।पढ़ें- किसान आंदोलन के बीच राहुल गांधी का बड़ा बयानपीएम नरेंद्र मोदी ने कहा कि विश्वभारती की सौ वर्ष यात्रा बहुत विशेष है। विश्वभारती, माँ भारती के लिए गुरुदेव के चिंतन, दर्शन और परिश्रम का एक साकार अवतार है। भारत के लिए गुरुदेव ने जो स्वप्न देखा था, उस स्वप्न को मूर्त रूप देने के लिए देश को निरंतर ऊर्जा देने वाला ये एक तरह से आराध्य स्थल है।  उन्होंने कहा कि हमारा देश विश्व भारती से निकले संदेश को पूरे विश्व तक पुहंचा रहा है।  भारत आज इंटरनेशनल सोलर एलांयस के माध्यम से पर्यावरण संरक्षण के विषय में विश्व के अंदर एक बहुत बड़ी भूमिका निभा रहा है। भारत पूरे विश्व में एकलौता बड़ा देश है जो पेरिस समझौते को लागू करने में तेज गति से आगे बढ़ रहा है।पढ़ें- रेलवे ने दी गुड न्यूज! जारी की कई और ट्रेनों की लिस्ट, यहां है पूरी जानकारीपीएम नरेंद्र मोदी के भाषण में और क्या कहा